2. ลักษณะการประกอบธุรกิจ

2.1) ประวัติความเป็นมา

  ปี 2541 บริษัทฯ ก่อตั้งขึ้น ณ วันที่ 17 มิถุนายน 2541 ในชื่อ “บริษัท เอ็มแอนด์วี ดิสทริบิวชั่น
  จำกัด” ด้วยทุนจดทะเบียน 1 ล้านบาท และได้มีการเพิ่มทุนเป็น 5 ล้านบาทในเดือนธันวาคม

  ปี 2542 บริษัทฯ ได้รับการสนับสนุนจากกลุ่ม SiS
  ที่เล็งเห็นศักยภาพการเติบโตด้านไอทีในประเทศไทย โดยได้เข้ามาร่วมทุนในสัดส่วนร้อยละ 49
  ของทุนชำระแล้วผ่านบริษัท Maxima Technology Limited ซึ่งเป็นบริษัทในกลุ่ม, SiS
  เป็นกลุ่มธุรกิจที่มีความชำนาญทางด้านธุรกิจขายส่งอุปกรณ์คอมพิวเตอร์ (“IT Distribution”)
  ที่มีเครือข่ายครอบคลุมทั้งในฮ่องกง สิงคโปร์ มาเลเซีย จีน โดยบริษัทแกนที่สำคัญคือ SiS
  International Limited ซึ่งดำเนินธุรกิจขายส่งอุปกรณ์คอมพิวเตอร์
  ในประเทศฮ่องกงมาตั้งแต่ปี 2528 และต่อมาบริษัทแม่ (SiS International Holdings
  Ltd.) ได้เข้าจดทะเบียนในตลาดหลักทรัพย์ฮ่องกงในปี 2535 โดยบริษัทฯ
  ได้ผู้บริหารที่มีประสบการณ์ในธุรกิจขายส่งอุปกรณ์คอมพิวเตอร์ในประเทศไทยมานาน คือ
  นายสมชัย สิทธิชัยศรีชาติ และนายสมบัติ ปังศรีนนท์ ที่เป็นหุ้นส่วนร่วมก่อตั้งมาเป็นผู้บริหาร
  และเปลี่ยนแปลงชื่อบริษัทฯ เป็น “บริษัท เอสไอเอส ดิสทริบิวชั่น (ประเทศไทย) จำกัด”
  ในเดือนเมษายน มีการเพิ่มทุนจดทะเบียนเป็น 60 ล้านบาทในเดือนธันวาคม มีสำนักงานอยู่ที่ชั้น
  4 อาคารชำนาญเพ็ญชาติ (1,300 ตารางเมตร) และมีคลังสินค้าอยู่ที่ชั้น Ground (1,100
  ตารางเมตร) ในอาคารเดียวกัน โดยมีนายสมชัย สิทธิชัยศรีชาติ
  ดำรงตำแหน่งกรรมการผู้จัดการ และนายสมบัติ ปังศรีนนท์ ดำรงตำแหน่งกรรมการบริหาร

  เนื่องจาก SiS International Limited ดำเนินธุรกิจด้าน IT Distribution
  ในฮ่องกงมานานโดยเป็น Distributor ที่มียอดขายสูงสุดในฮ่องกง
  มีความสัมพันธ์ที่ดีกับผู้ผลิตจำนวนมาก ทำให้บริษัทฯ
  ได้รับการแต่งตั้งให้เป็นผู้แทนจำหน่ายของผู้ผลิตหลายรายตั้งแต่เริ่มต้น ซึ่งทำให้ในปี 2542
  ซึ่งเป็นปีแรกที่บริษัทฯ ดำเนินธุรกิจ บริษัทฯ ได้รับการแต่งตั้งจากผู้ผลิตรายสำคัญคือ Compaq,
  HP, Acer, APC, Fujitsu, Philips, 3Com ซึ่งบริษัทฯ มีรายได้ในปี 2542 ที่ 1,330
  ล้านบาท

  ปี 2543 บริษัทฯ ได้รับการแต่งตั้งให้เป็น Distributor จากบริษัท Samsung เพื่อจำหน่าย
  Hard Disk, CD-ROM, CD-RW และ DVD ของ Samsung เพิ่มเติม ซึ่งในปี 2543 บริษัทฯ
  มีรายได้ทั้งปีอยู่ที่ 2,585 ล้านบาท เพิ่มขึ้นร้อยละ 94

  ปี 2544 บริษัทฯ ได้รับการแต่งตั้งให้เป็น Distributor จาก IBM เพื่อจำหน่าย PC,
  Notebook และ Server และ EMC เพื่อจำหน่าย Enterprise Storage เพิ่มเติม โดยในปี
  2544 บริษัทฯ มีรายได้รวม 3,397 ล้านบาท เพิ่มขึ้นร้อยละ 31

  ปี 2545 บริษัทฯ มีรายได้เพิ่มขึ้นเป็น 3,853 ล้านบาท เพิ่มขึ้นร้อยละ 13.4

  ปี 2546 บริษัทฯ ได้เป็นผู้จัดจำหน่าย Hard Disk
  และจอภาพให้กับโครงการคอมพิวเตอร์เอื้ออาทรของกระทรวงเทคโนโลยีสารสนเทศและการสื่อสาร
  (กระทรวง ICT) และได้ขยายคลังสินค้าเพิ่ม โดยเช่าคลังสินค้าขนาด 4,000
  ตารางเมตรที่ซอย 13 ถนนพระราม 9 โดยมีรายได้ทั้งปี 5,688 ล้านบาท เพิ่มขึ้นร้อยละ 47.6
  ที่ประชุมคณะกรรมการบริษัทครั้งที่ 13/2546 ณ วันที่ 26 ธันวาคม 2546 ที่ประชุมมีมติให้บริษัทฯ
  จ่ายเงินปันผลจำนวน 95 ล้านบาท และเพิ่มทุนจดทะเบียนจาก 60 ล้านบาทเป็น 145.5
  ล้านบาท โดยชำระเต็มจำนวนจากผู้ถือหุ้นเดิม และในวันเดียวกัน ที่ประชุมผู้ถือหุ้นครั้งที่
  13/2546 มีการลงมติเห็นชอบมติเพิ่มทุนดังกล่าว และให้แปลงสภาพบริษัทฯ เป็นบริษัทมหาชน
  โดย ณ วันที่ 30 ธันวาคม 2546 บริษัทฯ
  ได้ทำการจดทะเบียนการเพิ่มทุนดังกล่าวกับกระทรวงพาณิชย์

  ปี 2547 บริษัทฯ ได้จดทะเบียนกับกระทรวงพาณิชย์แปรสภาพเป็นบริษัทมหาชนเมื่อวันที่ 9
  กุมภาพันธ์ 2547 และเปลี่ยนชื่อจากเดิม บริษัท เอสไอเอส ดิสทริบิวชั่น (ประเทศไทย) จำกัด
  เป็น บริษัท เอสไอเอส ดิสทริบิวชั่น จำกัด (มหาชน)

  ที่ประชุมวิสามัญผู้ถือหุ้นครั้งที่ 2/2547 ณ วันที่ 22 มกราคม 2547
  ที่ประชุมมีมติให้แก้ไขมูลค่าที่ตราไว้ของหุ้นจากที่กำหนดไว้หุ้นละ 10 บาท
  เป็นมูลค่าที่ตราไว้ของหุ้นในราคาหุ้นละ 1 บาท รวมเป็นจำนวนหุ้นทั้งสิ้น 145 ล้านหุ้น
  และมีมติให้เพิ่มทุนจดทะเบียนของบริษัทจากจำนวน 145 ล้านบาท เป็น 205 ล้านบาท
  โดยการออกหุ้นสามัญจำนวน 59.5 ล้านหุ้น โดยเสนอขายหุ้นสามัญเพิ่มทุนจำนวน 11.5 ล้านหุ้น
  ให้แก่ผู้ถือหุ้นเดิมตามสัดส่วน โดยผู้ถือหุ้นเดิมทำการใช้สิทธิเพิ่มทุนไปแล้วเมื่อวันที่ 19 มีนาคม
  2547, เสนอขายหุ้นสามัญเพิ่มทุนจำนวน 43 ล้านหุ้น ให้แก่ประชาชนทั่วไป
  ซึ่งการเพิ่มทุนดังกล่าวได้มีการจดทะเบียนกับกระทรวงพาณิชย์แล้วเมื่อวันที่ 15 มิถุนายน 2547
  และจัดสรรหุ้นสามัญเพิ่มทุนจำนวน 5 ล้านหุ้น
  เพื่อรองรับการใช้สิทธิของใบสำคัญแสดงสิทธิที่ให้สิทธิซื้อหุ้นของพนักงาน

  บริษัทฯ ได้รับการแต่งตั้งให้เป็น Distributor จาก Hitachi, O2, Konica Minolta
  และ HP เพื่อจำหน่าย Plotter และวัสดุสิ้นเปลือง เช่น หมึก, โทนเนอร์
  และวัสดุสิ้นเปลืองอื่น ๆ เช่น กระดาษ เพิ่มเติม โดยในปี 2547 บริษัทฯ มีรายได้รวม 6,759
  ล้านบาท เพิ่มขึ้นร้อยละ 18.8

  ปี 2548 บริษัทฯ ได้รับการแต่งตั้งให้เป็น Distirbutor จาก Apple, Dopod, Oki และ
  Lenovo โดยในปี 2548 บริษัทฯ มีรายได้รวม 8,773 ล้านบาท เพิ่มขึ้นร้อยละ 29.8

  ในระหว่างปี ได้มีพนักงานใช้สิทธิของใบสำคัญแสดงสิทธิในการซื้อหุ้นสามัญของบริษัทจำนวน
  856,300 หุ้น
  ในราคาสิทธิที่คำนวณจากมูลค่าทางบัญชีของหุ้นสามัญของบริษัทตามงบการเงินฉบับล่าสุดก่อนวันที่มีการใช้สิทธิ
  และบริษัทฯ ได้รับชำระเงินค่าหุ้นเป็นจำนวน 1.84 ล้านบาท
  พร้อมกับได้มีการจดทะเบียนกับกระทรวงพาณิชย์แล้วเมื่อวันที่ 6 กรกฎาคม 2548 และ 3 ตุลาคม
  2548

  ปี 2549 บริษัทฯ ได้รับการแต่งตั้งให้เป็น Distirbutor จาก Dlink, Symantec,
  Emerson และ Logitech โดยในปี 2549 บริษัทฯ มีรายได้รวม 9,295 ล้านบาท
  เพิ่มขึ้นร้อยละ 5.9

  ในระหว่างปี ได้มีพนักงานใช้สิทธิของใบสำคัญแสดงสิทธิในการซื้อหุ้นสามัญของบริษัทจำนวน
  625,000 หุ้น
  ในราคาสิทธิที่คำนวณจากมูลค่าทางบัญชีของหุ้นสามัญของบริษัทตามงบการเงินฉบับล่าสุดก่อนวันที่มีการใช้สิทธิ
  และบริษัทฯ ได้รับชำระเงินค่าหุ้นเป็นจำนวน 1.53 ล้านบาท
  พร้อมกับได้มีการจดทะเบียนกับกระทรวงพาณิชย์แล้วเมื่อวันที่ 20 เมษายน 2549

  ปี 2550 บริษัทฯ ได้รับการแต่งตั้งให้เป็น Distirbutor จาก Microsoft, Sanddisk,
  Western Digital โดยในปี 2550 บริษัทฯ มีรายได้รวม 10,493 ล้านบาท เพิ่มขึ้นร้อยละ
  12.9

  บริษัทฯ ได้รับการแต่งตั้งให้เป็น Distributor ของ HTC ต่อจาก Dopod
  เนื่องจากมีการควบกิจการ

2.2) ภาพรวมการประกอบธุรกิจ

บริษัท เอสไอเอส ดิสทริบิวชั่น (ประเทศไทย) จำกัด (มหาชน) ประกอบธุรกิจขายส่งคอมพิวเตอร์
ซอฟท์แวร์ อุปกรณ์ต่อพ่วงและอุปกรณ์สำนักงานอัตโนมัติต่าง ๆ ในประเทศไทย โดยบริษัทฯ
ก่อตั้งขึ้นเมื่อปี 2541 และในปี 2547 บริษัทฯ
เข้าเป็นบริษัทจดทะเบียนในตลาดหลักทรัพย์แห่งประเทศไทย
ปัจจุบัน บริษัทฯ ไม่มีบริษัทฯ ย่อยและบริษัทฯ ร่วมใด ๆ

ในปี 2550 ที่ผ่านมา บริษัทฯ เป็นผู้แทนจำหน่ายสินค้าจากผู้ผลิต 54 ราย
และมีจำนวนสินค้าที่จำหน่ายประมาณ 3,500 รายการ บริษัทฯ
มีฐานลูกค้าที่เป็นผู้ประกอบการคอมพิวเตอร์ทั้งที่เป็นร้านค้าปลีก
ผู้ค้าที่จำหน่ายเข้าภาคธุรกิจ/ราชการ ผู้รับวางระบบ
ผู้ผลิตคอมพิวเตอร์ภายใต้เครื่องหมายการค้าของตัวเอง ฯลฯ โดยในปี 2550 บริษัทฯ
จำหน่ายสินค้าให้กับลูกค้าทั้งสิ้น 3,822 ราย

  โครงสร้างบริษัทฯ และบริษัทในเครือ SiS ณ วันที่ 31 ธันวาคม 2550

[]* hold in trust for SiS Distribution Ltd by SiS International Ltd &
SiS HK Ltd

  รายละเอียดการประกอบธุรกิจของบริษัทในเครือ SiS

+-----------------------------+-------------------+-------------------+
| ชื่อบริษัท                      | ล                 | ประเทศที่ดำเนินงาน/  |
|                             | ักษณะการประกอบธุรกิจ |                   |
|                             |                   | จดทะเบียนจัดตั้ง      |
+=============================+===================+===================+
| SiS International Holdings  | ประกอบ            | เบอร์มิวด้า          |
| Ltd.                        | ธุรกิจโดยการลงทุนและ |                   |
|                             |                   |                   |
|                             | การถือหุ้น           |                   |
+-----------------------------+-------------------+-------------------+
| SiS Distribution Ltd.       | ประ               | บริติชเวอร์จิ้นไอร์แลนด์ |
|                             | กอบธุรกิจโดยการถือหุ้น |                   |
+-----------------------------+-------------------+-------------------+
| SiS Technologies Pte Ltd.   | ธุรกิจขา            | สิงคโปร์            |
|                             | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS Distribution (M) Sdn.   | ธุรกิจขา            | มาเลเซีย           |
| Bhd.                        | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS Network Sdn. Bhd.       | Inactive          | มาเลเซีย           |
+-----------------------------+-------------------+-------------------+
| Maxima Technology Ltd.      | Inactive          | บริติชเวอร์จิ้นไอร์แลนด์ |
+-----------------------------+-------------------+-------------------+
| SiS Technologies (Thailand) | ประ               | สิงค์โปร์            |
| Pte Ltd..                   | กอบธุรกิจโดยการถือหุ้น |                   |
+-----------------------------+-------------------+-------------------+
| SiS Macau Limitada          | ธุรกิจขา            | มาเก๊า             |
|                             | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| Faith Prosper Ltd.          | ประ               | บริติชเวอร์จิ้นไอร์แลนด์ |
|                             | กอบธุรกิจโดยการถือหุ้น |                   |
+-----------------------------+-------------------+-------------------+
| SiS International Ltd.      | ธุรกิจขา            | ฮ่องกง             |
|                             | ยส่งอุปกรณ์คอมพิวเตอร์ |                   |
+-----------------------------+-------------------+-------------------+
| SiS China Limited           | Inactive          | ฮ่องกง             |
+-----------------------------+-------------------+-------------------+
| Computer Zone Limited       | Inactive          | ฮ่องกง             |
+-----------------------------+-------------------+-------------------+
| SiS International Trading   | Inactive          | จีน                |
| (Shanghai) Co., Ltd.        |                   |                   |
+-----------------------------+-------------------+-------------------+

  การที่บริษัทฯ อยู่ในกลุ่มบริษัท SiS ทำให้บริษัทฯ
  ได้รับประโยชน์จากการได้รับข้อเสนอพิเศษจากผู้ผลิตเนื่องจาก SiS International Ltd.
  ดำเนินธุรกิจด้านขายส่งอุปกรณ์คอมพิวเตอร์ (IT Distribution)
  ในฮ่องกงมานานโดยเป็นหนึ่งใน Distributor ที่มียอดขายสูงสุดในฮ่องกง
  มีความสัมพันธ์ที่ดีกับผู้ผลิตจำนวนมาก ทำให้บริษัทฯ
  ได้รับการแต่งตั้งให้เป็นผู้แทนจำหน่ายของผู้ผลิตหลายรายตั้งแต่เริ่มต้น

  จากการที่บริษัทในเครือ SiS
  ดำเนินธุรกิจขายส่งอุปกรณ์เกี่ยวกับคอมพิวเตอร์และเทคโนโลยีสารสนเทศ
  เครือข่ายบริษัทเหล่านี้ได้รับการจัดตั้งและจัดการเพื่อให้ได้ประโยชน์จากการรวมศูนย์เพื่ออำนาจต่อรองทางการค้า
  และประสิทธิภาพในการบริหารจัดการ
  ในการจัดการดังกล่าวจึงมีเจ้าหน้าที่และส่วนงานที่ให้บริการกับบริษัทในเครือที่ถูกจ้าง และเป็น
  ค่าใช้จ่าย ของ SiS International Holdings Ltd. ดังนั้น บริษัทฯ
  จึงมีการทำสัญญาเพื่อแบ่งภาระต้นทุนค่าใช้จ่ายดังกล่าว โดยบริษัทฯ
  ต้องจ่ายค่าธรรมเนียมการจัดการให้กับ SiS International Holdings Ltd. โดยในปี
  2545 บริษัทฯ จ่ายค่าธรรมเนียมดังกล่าวในอัตราร้อยละ 0.25 ของยอดขาย ปี 2546
  ในอัตราร้อยละ 0.125 ของยอดขาย และตั้งแต่ปี 2547 เป็นต้นไป ในอัตราร้อยละ 0.0625
  ของยอดขาย ซึ่งบริษัทฯ
  จะมีการแลกเปลี่ยนกลยุทธ์ทางด้านการบริหารจัดการและความรู้ทางด้านเทคโนโลยีใหม่
  รวมถึงการใช้กำลังคนร่วมกัน ทำให้บริษัทฯ
  สามารถบริหารงานและปรับตัวตามสภาวะการแข่งขันในตลาดภายในประเทศได้อย่างมีประสิทธิภาพ

2.3) โครงสร้างรายได้

สามารถแยกรายได้จากการขายออกเป็นส่วน ๆ ตามประเภทสินค้าดังต่อไปนี้

หน่วย : ล้านบาท

  ----------------- ------- ------- ------- ------- ------- ------- ------- ------- ------- ------- ------- ------- -------- ------- -------
                    2546                    2547                    2548                    2549                    2550             

                    ขาย     สัดส่วน   เติบโต   ขาย     สัดส่วน   เติบโต   ขาย     สัดส่วน   เติบโต   ขาย     สัดส่วน   เติบโต   ขาย      สัดส่วน   เติบโต

  คอมพิวเตอร์         2,226   40%     38%     2,423   36%     9%      3,125   36%     29%     3,525   38%     13%     4,401    42%     25%

  อุปกรณ์เก็บข้อมูล      1,056   19%     86%     914     14%     -13%    859     10%     -6%     769     8%      -10%    639      6%      -17%

  เครื่องพิมพ์          596     11%     51%     649     10%     9%      719     8%      11%     735     8%      2%      700      7%      -5%

  อุปกรณ์รับ/แสดงภาพ   891     16%     42%     955     14%     7%      1,174   14%     23%     1,345   15%     15%     1,366    13%     2%

  อุปกรณ์ต่อพ่วง        640     11%     35%     799     12%     25%     873     10%     9%      1,196   13%     37%     1,308    13%     9%

  วัสดุสิ้นเปลือง        87      2%      -4%     470     7%      438%    747     9%      59%     926     10%     24%     973      9%      5%

  โทรศัพท์แบบ PDA     86      2%      522%    346     5%      302%    998     12%     188%    541     6%      -46%    855      8%      58%

  ภาพยนตร์วีซีดี/ดีวีดี    -       0%      -       109     2%      -       157     2%      44%     138     2%      -12%    118      1%      -14%

  รวม               5,582           48%     6,665           19%     8,652           30%     9,176           6%      10,360           13%
  ----------------- ------- ------- ------- ------- ------- ------- ------- ------- ------- ------- ------- ------- -------- ------- -------

หมายเหตุ : มีการปัดตัวเลข เมื่อนำมาบวก อาจจะไม่เท่ายอดรวม

[]

ในปี 2550 ที่ผ่านมา บริษัทฯ มียอดขายรวมเพิ่มขึ้น 13% โดยสามารถแบ่งประเภทสินค้าที่บริษัทฯ
จัดจำหน่ายออกได้เป็น 8 ประเภทตามตารางข้างต้น

2.4) เป้าหมายการดำเนินธุรกิจ

บริษัทฯ มีเป้าหมายในการเป็นหนึ่งในผู้นำของธุรกิจขายส่งอุปกรณ์คอมพิวเตอร์ (IT
Distribution) โดยได้กำหนดแนวทางเพื่อให้บรรลุเป้าหมายดังกล่าวไว้ดังนี้ :

การมีเครือข่ายการขายที่กว้างขวาง

บริษัทฯ มีเครือข่ายการขายที่ประกอบด้วยผู้แทนจำหน่ายกว่า 4,000 ราย โดยในปีที่ผ่านมา
มีผู้แทนจำหน่ายสั่งซื้อสินค้าจากบริษัทฯ 3,822 ราย โดยยังคงมีผู้แทนจำหน่ายรายใหม่ ๆ
ต้องการเปิดบัญชีเป็นลูกค้าอย่างต่อเนื่องเพราะบริษัทฯ
มีสินค้าที่เป็นที่ต้องการของตลาดจำหน่ายอยู่เป็นจำนวนมาก
ทำให้มีลูกค้าใหม่ที่สนใจจะสั่งซื้อสินค้าจากบริษัทฯ อย่างต่อเนื่อง สำหรับลูกค้าเดิม บริษัทฯ
มีการพัฒนาโครงสร้างพื้นฐานในการทำงานร่วมกับผู้แทนจำหน่ายทั้ง 4000 รายนี้ไว้แล้ว
ไม่ว่าจะเป็นช่องทางการสื่อสาร ที่บริษัทฯ สามารถสื่อสารกับลูกค้าทั้งหมดได้อย่างรวดเร็ว
ความสัมพันธ์ที่มีอยู่แล้วกับลูกค้าทั้งหมด ทำให้บริษัทฯ สามารถจัดจำหน่าย
กระจายสินค้าไปยังลูกค้าได้อย่างรวดเร็วและมีประสิทธิภาพ

การมีสินค้าที่หลากหลายและตรงกับความต้องการของตลาด

บริษัทฯ เป็นผู้แทนจำหน่ายของสินค้าชั้นนำจำนวนมาก และยังคงเพิ่มขึ้นเรื่อย ๆ
เนื่องจากการมีเครือข่ายการขายที่ครอบคลุม มีฐานการเงินที่ดี มีระบบงานที่มีประสิทธิภาพ
ทำให้ผู้ผลิตให้ความสนใจที่จะแต่งตั้งให้บริษัทฯ เป็นผู้แทนจำหน่าย ทำให้บริษัทฯ มีสินค้าที่หลากหลาย
เป็นที่ต้องการของผู้แทนจำหน่ายและสามารถเพิ่มยอดขายได้อย่างต่อเนื่อง

ระบบงานและวัฒนธรรมองค์กร

บริษัทฯ มีการพัฒนาระบบงานที่มีประสิทธิภาพและมีการปรับปรุงอย่างต่อเนื่อง
มีการลงทุนในระบบงานที่ช่วยเพิ่มประสิทธิภาพในการทำงาน เช่นระบบ ERP ของ SAP R/3,
ระบบ electronic workflow ของ Lotus Notes, ระบบ Call Center ของ Avaya,
ระบบ e-learning ของ IBM และพร้อมกันนี้ บริษัทฯ
ได้มีการพัฒนาวัฒนธรรมองค์กรให้เป็นองค์กรที่เน้นการเรียนรู้
และมีการปรับปรุงประสิทธิภาพตลอดเวลา ทำให้บริษัทฯ
ยังคงความสามารถในการแข่งขันและสามารถเปลี่ยนแปลง ปรับปรุง ได้อย่างรวดเร็ว

บุคลากรและวัฒนธรรมองค์กร

บริษัทฯ ให้ความสำคัญกับการคัดเลือกพนักงานเข้ามาร่วมงาน
การฝึกอบรมและการพัฒนาพนักงานที่มีอยู่แล้วรวมทั้งการเปิดโอกาสให้พนักงานทุกคนสามารถทำงานและมีอำนาจการตัดสินใจได้สูง
ภายใต้ระบบการตรวจสอบที่รัดกุม จนทำให้ยอมรับกันในอุตสาหกรรมว่าพนักงานของบริษัทฯ
มีความรู้ความสามารถที่ดีและทำงานหนักเพราะได้รับการฝึกฝนมาอย่างดี
และการเปิดโอกาสให้พนักงานสามารถกำหนดเป้าหมายที่ท้าทายขึ้นเอง
และมีรายได้ที่เพิ่มขึ้นตามเป้าหมายที่กำหนดขึ้นอย่างท้าทายและสอดคล้องกับเป้าหมายของบริษัทฯ ได้
ทำให้พนักงานมีการทำงานอย่างทุ่มเท รวมไปถึงการที่บริษัทฯ ได้มีการพัฒนาวัฒนธรรมองค์กร
ให้เป็นองค์กรที่เน้นการเรียนรู้และมีการพัฒนาอย่างต่อเนื่อง ทำให้เชื่อได้ว่าบริษัทฯ
มีทีมงานที่สามารถแข่งขันและปรับเปลี่ยนให้สอดคล้องกับสภาพแวดล้อมที่เปลี่ยนไปได้อย่างรวดเร็ว

ฐานการเงินที่แข็งแรงและโปร่งใส

บริษัทฯ มีฐานการเงินที่ดี มีการเติบโตของส่วนของผู้ถือหุ้นอย่างต่อเนื่อง โดยในปี 2550
มีส่วนของผู้ถือหุ้นอยู่ที่ 667 ล้านบาท เพิ่มขึ้น 18% จากปีที่ผ่านมา
มีการเติบโตของทั้งรายได้รวมและกำไรสุทธิอย่างต่อเนื่องมาทุกปี มีอัตราส่วนสภาพคล่อง
(current ratio) ที่ระดับ 1.55 เท่า, มีอัตราส่วนสภาพคล่องหมุนเร็ว (quick ratio)
อยู่ที่ระดับ 1.03 เท่า, มีกระแสเงินสดจากกิจกรรมดำเนินงานที่เป็นบวกมาทั้งแต่ปี 2549 โดยในปี
2550 ที่ผ่านมา มีค่าสูงถึง 203 ล้านบาท รวมไปถึงการเป็นบริษัทฯ
ที่จดทะเบียนในตลาดหลักทรัพย์แห่งประเทศไทย ที่เพิ่มทางเลือกในการระดมทุนได้ง่ายขึ้น
ในขณะที่มีการดำเนินการตามแนวทางกำกับกิจการที่ดี ทำให้บริษัทฯ มีการเติบโตอย่างมั่นคง
ซึ่งทั้งหมดนี้ ทำให้บริษัทฯ ได้รับความมั่นใจจากผู้ผลิตและลูกค้าในการเป็นคู่ค้าระยะยาว
และเป็นฐานที่ทำให้บริษัทฯ สามารถแข่งขันและลงทุนในตลาดได้อย่างต่อเนื่อง